31. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ – ΑΝΑΠΤΥΞΗΣ ΚΑΙ ΕΠΙΚΡΑΤΕΙΑΣ Αριθ. ΔΙΑΔΠ/Α/8240 της 28 Μαρτ. – 5 Απρ. 2007 (ΦΕΚ Β΄  492) Κατάργηση της υποβολής αντιγράφου ποινικού μητρώου ως δικαιολογητικού στις διαδικασίες εγγραφής στο οικείο Επιμελητήριο α) για την άσκηση του επαγγέλματος του μεσίτη αστικών συμβάσεων β) του εμπορικού αντιπροσώπου, αρμοδιότητας Υπουργείου Ανάπτυξης, και γ) του ανεξάρτητου παραγωγού οπτικοακουστικών έργων αρμοδιότητας του Υπουργού Επικράτειας και αντικατάστασή του από υπεύθυνη δήλωση του ν. 1599/1986, όπως ισχύει. Έχοντας υπόψη τις διατάξεις: 1) Των παραγράφων 1 και 3 του άρθρου 10 του ν. 3230/ 2004 «Καθιέρωση συστήματος διοίκησης με στόχους, μέτρηση της αποδοτικότητας και άλλες διατάξεις» (ΦΕΚ 44 Α΄) 2) Της παραγράφου 1 του άρθρου 24 του ν. 3200/2003 « Τροποποιήσεις του ν. 1388/1983 «Ίδρυση Εθνικού Κέντρου Δημόσιας Διοίκησης, Ίδρυση Εθνικής Σχολής Τοπικής Αυτοδιοίκησης και άλλες διατάξεις» (ΦΕΚ 281 Α΄). 3) Του άρθρου 90 του «Κώδικα Νομοθεσίας για την Κυβέρνηση και τα κυβερνητικά όργανα», που κυρώθηκε με το άρθρο πρώτο του π.δ. 63/2005 (98 Α΄). 4) Του εδαφίου α΄ του άρθρου 2 και της παραγράφου 1 του άρθρου 5 της υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527 Β΄) απόφασης του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης». 4α) Την υπ’ αριθμ. Δ15/Α/Φ19/4040/24.2.2006 κοινή απόφαση του Πρωθυπουργού και του Υπουργού Ανάπτυξης με θέμα «Ανάθεση αρμοδιότητας στους Υφυπουργούς Ανάπτυξης Αναστάσιο Νεράτζη και Ιωάννη Παπαθανασίου» (249 Β΄). (Μετά τη σελ.202,12) Σελ. 202,13 Τεύχος Σελ.  5) Το υπ’ αριθμ. 248 π.δ. « Περί Μεσιτών και Αστικών Συμβάσεων» (ΦΕΚ 108Α΄/28.6.1993), παρ. β. του άρθρου 2. 9.Δ.β.31 6) Το υπ’ αριθμ. 249 π.δ. «Περί Εμπορικών Αντιπροσώπων» (ΦΕΚ 108 Α΄/28.6.1993) παρ. 1, του άρθρου 2. 7) Το υπ’ αριθμ. 190 π.δ. «Προσαρμογή της ελληνικής νομοθεσίας στην Οδηγία 2002/92/Ε.Κ. του Ευρωπαϊκού Κοινοβουλίου και του Συμβουλίου σχετικά με την ασφαλιστική διαμεσολάβηση (L.9/15.1.2003)» (ΦΕΚ 196 Α΄/14.9.2006) περίπτωση β, υποπαραγράφου Α, παρ. 1, του άρθρου 4, καθώς και  8) Την περίπτωση β της παρ. 3 του αρ. 10 του ν. 2328/ 1995 (ΦΕΚ 159Α΄/3.8.1995),  οι οποίες καθορίζουν ως απαιτούμενο δικαιολογητικό για την εγγραφή στα οικεία Επιμελητήρια προκειμένου να ασκήσουν τα επαγγέλματα του μεσίτη αστικών συμβάσεων, του εμπορικού αντιπροσώπου, του ασφαλιστικού ή και του αντασφαλιστικού διαμεσολαβητή καθώς και του ανεξάρτητου παραγωγού οπτικοακουστικών έργων αντιστοίχως, τη κατάθεση αντιγράφου ποινικού μητρώου γενικής ή δικαστικής χρήσης. 9) Την ανάγκη βελτίωσης της εξυπηρέτησης και της ποιότητας των παρεχομένων υπηρεσιών προς τον πολίτη. 10) Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: Α. Καταργείται η υποβολή του αντιγράφου ποινικού μητρώου το οποίο απαιτείται ως δικαιολογητικό στις κατωτέρω διαδικασίες αρμοδιότητας του Υπουργείου Ανάπτυξης και του Υπουργού Επικράτειας και αντικαθίσταται με υπεύθυνη δήλωση του ν. 1599/1986: 1. Εγγραφή μεσίτη αστικών συμβάσεων στο μητρώο του οικείου Επιμελητηρίου της έδρας του. 2 Εγγραφή εμπορικού αντιπροσώπου στο μητρώο του οικείου Επιμελητηρίου της έδρας του. 3. Εγγραφή ασφαλιστικού, αντασφαλιστικού και συνδεδεμένου διαμεσολαβητή στο μητρώο του οικείου Επιμελητηρίου της έδρας του. 4. Εγγραφή παραγωγού οπτικοακουστικών έργων στο οικείο Επιμελητήριο της έδρας του. Ο τύπος της ανωτέρω υπεύθυνης δήλωσης ορίζεται με την υπ’ αριθμ. ΔΙΑΔΠ/Α1/18368/2002 απόφαση του Υπουργού Εσωτερικών, Δημόσιας Διοίκησης και Αποκέντρωσης (ΦΕΚ 1276Β΄) και το περιεχόμενό της καθορίζεται ως εξής:  Σελ. 202,14 Τεύχος Σελ.  Για τα επαγγέλματα των περιπτώσεων 1 και 2: «..ότι δεν έχω καταδικαστεί για κακούργημα ή για πλημμέλημα κλοπής, υπεξαίρεσης, απάτης, υπεξαίρεσης στην υπηρεσία, πλαστογραφίας ή κατάχρησης ενσήμων, απιστίας, ψευδορκίας, συκοφαντικής δυσφήμησης δόλιας χρεοκοπίας, καταδολίευσης δανειστών, τοκογλυφίας, λαθρεμπορίας, εμπορίας ναρκωτικών και εγκλήματα περί το νόμισμα»  ή σε αντίθετη περίπτωση  «..έχω καταδικαστεί για τις εξής αξιόποινες πράξεις..». Για το επάγγελμα της περίπτωσης 3:  «..ότι δεν έχω καταδικαστεί σε φυλάκιση τουλάχιστο τριών μηνών για έγκλημα κατά της περιουσίας ή σχετιζόμενο με χρηματοπιστωτικές δραστηριότητες και ειδικότερα για αισχροκέρδεια, απάτη, απιστία, δωροδοκία, δόλια χρεοκοπία, εκβίαση, κλοπή, λαθρεμπορία, πλαστογραφία, υπεξαίρεση και καθ’ υποτροπή έκδοση ακάλυπτων επιταγών» ή σε αντίθετη περίπτωση  «..έχω καταδικαστεί για τις εξής αξιόποινες πράξεις…». Για το επάγγελμα της περίπτωσης 4:  «..ότι δεν έχω καταδικαστεί αμετάκλητα για κλοπή, υπεξαίρεση, αισχροκέρδεια, απάτη, απιστία, δωροδοκία, δόλια χρεοκοπία, τοκογλυφία, καταδολίευση δανειστών, λαθρεμπορία, εμπορία ναρκωτικών και εγκλήματα περί το νόμισμα » ή σε αντίθετη περίπτωση  «..έχω καταδικαστεί για τις εξής αξιόποινες πράξεις…». Β. Οι Υπηρεσίες στις οποίες κατατίθενται υπεύθυνες δηλώσεις προς αντικατάσταση του αντιγράφου ποινικού μητρώου υποχρεούνται να ενεργούν δειγματοληπτικό έλεγχο σύμφωνα με όσα ορίζονται στην παράγραφο 3 του άρθρου 10 του ν. 3230/2004. Γ. Οι Υπηρεσίες, στις οποίες απαιτείται με την υποβολή της αίτησης και η κατάθεση του ανωτέρω δικαιολογητικού, οφείλουν να τροποποιήσουν τα σχετικά έντυπα των αιτήσεων, σύμφωνα με τις διατάξεις της παρούσας απόφασης. Η απόφαση αυτή ισχύει από 1.5.2007.